CELEX: 32020D0664
Language: mt
Date: 2020-05-18 00:00:00
Title: Deċiżjoni tal-Kunsill (PESK) 2020/664 tat-18 ta’ Mejju 2020 li temenda d-Deċiżjoni (PESK) 2019/2110 dwar il-Missjoni Konsultattiva tal-PSDK tal-Unjoni Ewropea fir-Repubblika Ċentru-Afrikana (EUAM RCA)

19.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 157/3
               
            
         DEĊIŻJONI TAL-KUNSILL (PESK) 2020/664
         tat-18 ta’ Mejju 2020
         li temenda d-Deċiżjoni (PESK) 2019/2110 dwar il-Missjoni Konsultattiva tal-PSDK tal-Unjoni Ewropea fir-Repubblika Ċentru-Afrikana (EUAM RCA)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 42(4) u 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fid-9 ta’ Diċembru 2019, permezz tad-Deċiżjoni (PESK) 2019/2110 (1) il-Kunsill stabbilixxa l-Missjoni Konsultattiva tal-PSDK tal-Unjoni Ewropea fir-Repubblika Ċentru-Afrikana (EUAM RCA) b’mandat ta’ sentejn mit-tnedija ta’ EUAM RCA.
                  
               
                     (2)
                  
                  
                     Ġie stabbilit ammont ta’ referenza finanzjarja għas-sitt xhur mill-adozzjoni tad-Deċiżjoni (PESK) 2019/2110, jiġifieri, sat-8 ta’ Ġunju 2020, li matulu kellhom jitwettqu t-tħejjijiet meħtieġa biex EUAM RCA tikseb il-kapaċità operattiva inizjali tagħha, bl-istennija li jiġi stabbilit ammont ta’ referenza għall-bqija tal-mandat mat-tnedija ta’ EUAM RCA.
                  
               
                     (3)
                  
                  
                     Fiċ-ċirkostanzi attwali marbuta mal-pandemija ta’ COVID-19, it-tnedija ta’ EUAM RCA teħtieġ aktar tħejjijiet.
                  
               
                     (4)
                  
                  
                     Fis-16 ta’ April 2020, il-Kumitat Politiku u ta’ Sigurtà qabel li l-perijodu ta’ validità tal-ammont ta’ referenza inizjali jenħtieġ għalhekk jiġi estiż b’xahrejn, jiġifieri, sat-8 ta’ Awwissu 2020.
                  
               
                     (5)
                  
                  
                     Jenħtieġ li d-Deċiżjoni (PESK) 2019/2110 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 13 tad-Deċiżjoni (PESK) 2019/2110, il-paragrafu 1, huwa sostitwit b’dan li ġej:
            
                        ‘1.
                     
                     
                        L-ammont ta’ referenza finanzjarja maħsub biex ikopri n-nefqa relatata ma’ EUAM RCA għall-perijodu sat-8 ta’ Awwissu 2020 għandu jkun ta’ EUR 7 100 000. L-ammont ta’ referenza finanzjarja għal kull perijodu sussegwenti għandu jiġi deċiż mill-Kunsill.’.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-18 ta’ Mejju 2020.
            
               
                  Għall-Kunsill
               
               
                  Il-President
               
               G. GRLIĆ RADMAN
            
         
         
            (1)  Id-Deċiżjoni tal-Kunsill (PESK) 2019/2110 tad-9 ta’ Diċembru 2019 dwar il-Missjoni Konsultattiva tal-PSDK tal-Unjoni Ewropea fir-Repubblika Ċentru-Afrikana (EUAM RCA) (ĠU L 318, 10.12.2019, p. 141).